**17.03.2020ж 5-сынып қазақ әдебиеті Марат Қабанбай «Бауыр әңгімесі» бойынша**

**Қалидың портреті**

«Тығыз қара шашы ұсақ-ұсақ бұйра, қол-аяғы таралып қалған, кең иықты болмаса да ешкімнен қарызға жауырын сұрай қоймайтын кішірек көзді ақ сұр бала... Төрекелді тұяғының сынығы. Қол созып, мына баланың қай жерін ұстаңыз, әкесі Сымбаттың өзімен бірге жер астына ала кеткен нышан белгілері. Жайшылықта қой аузынан шөп алмайтын жуас, момын, ал жиын-тойда шетінен түйе палуан атанған, додаға түссе, көкпардан көкпарды қақшып қоймайтын Төрекелдиевтер тұқымы… Кешегі қанды соғыста Сымбаттан өзгесі баудай түсіп, Манап пен мына қара құлақ Қали баладан басқа тігерге тұяқ қалмаған Төрекелдиевтер үйірінің кенже құлыншағы.

**Тапсырма**

**Мәтін мазмұнына сәйкес «Ақылдың алты қалпағы» стратегиясы желісімен жауап жаз.**

|  |  |
| --- | --- |
|   | ***Ақ қалпақ***Ақ түс таза қағаз беті сияқты алалықсыз және объективті. Фактілер, ақпарат, сұрақтар негіз болады.* Қандай ақпаратымыз бар? Қосымша қандай ақпарат қосасың?
 |
|  | ***Қызыл қалпақ***Қызыл түс ашуды, шиеленісті білдіреді. Қызыл қалпақта адамды эмоциялар, сезу, сезімдер билейді. * Әңгіме желісіндегі Қалидің іс-әрекетіне менде қандай сезімдер туындайды? (қуаныш, реніш) себебі?
 |
|  | ***Сары қалпақ***Сары түс – күн көзінің, тіршілік түсі. Сары қалпақтағы адам оптимизмге толы, ол артықшылықтарды іздестіреді. * Қалидің артықшылықтары қандай? Оның қоғамға пайдалы жақтары бар ма?
 |
|  | ***Қара қалпақ***Қара түс – қараңғылық, қаһарлық, бір сөзбен айтқанда – суық. Қара қалпақта адам қауіптілік танытады. * Қалиде қандай қателер бар? Әлде Манапта ма? Қателіктерін тізіп жаз.
 |
|   | ***Жасыл қалпақ***Жасыл қалпақ – өсімдіктердің, молшылықтың, табыстылықтың түсі. Жаңа идеялар туындап, шығармашылық бастауын алады. * Осы жағдайда не істей аламыз? Баламалы идеялар бар ма? – деген сұрақтар туындайды. Қандай ерекше идея, ұсыныс берер едің?
 |
|   | ***Көк қалпақ***Көк қалпақ – аспан түсі. Ол ұйымдастыру және басқарумен байланысты.* Неге қол жеткіздік? Болашақта Қалиға не істеу керек? Әңгіменің үйретері не?

  |